Document ID: 32003R0816

32003R0816
L 116/12
JURNALUL OFÍCIAL AL UNIUNII EUROPENE
REGULAMENTUL (CE) NR. 816/2003 AL COMISIEI
din 12 mai 2003
de modificare a Regulamentului (CE) nr. 2808/98 de stabilire a normelor de aplicare a sistemului agromonetar pentru moneda euro în sectorul agricol
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2799/98 al Consiliului din 15 decembrie 1998 de stabilire a unui sistem agromonetar pentru moneda euro (1), în special articolul 9,
întrucât:
(1)
Regulamentul (CE) nr. 2808/98 al Comisiei (2), modificat ultima dată de Regulamentul (CE) nr. 2452/2000 (3), prevede, la articolul 4, că respectivul curs de schimb care trebuie utilizat pentru schimbul în moneda națională al ajutoarelor la hectar și al sumelor cu caracter structural sau ecologic este egal cu media, calculată pro rata temporis, a cursurilor de schimb aplicabile în luna care precede data faptului generator. Trebuie precizată modalitatea de stabilire a acestei medii.
(2)
Regulamentul (CE) nr. 2808/98 trebuie modificat în consecință.
(3)
Măsurile prevăzute de prezentul regulament sunt în conformitate cu avizul comitetelor de gestionare interesate,
ADOPTĂ PREZENTUL REGULAMENT:
Articolul 1
La articolul 4 alineatul (3) din Regulamentul (CE) nr. 2808/98, se adaugă următoarea teză:
„Media cursurilor de schimb se stabilește de către Comisie în cursul lunii următoare datei faptului generator.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 mai 2003.

Labels: 2
6